### Beslutningstema

I denne sag besluttes, om [adresse] Tønder skal udbydes til salg uden en mindstepris og med projekt.

### Historik

Kommunalbestyrelsen har i august 2021 besluttet at udbyde [adresse] kr. i offentligt udbud med projekt. Der blev i den forbindelse indhentet vurderinger fra to ejendomsmæglere på henholdsvis [adresse] og 850.000 kr., hvor den højeste vurdering blev fastsat som udbudsprisen.

Ejendommen er centralt beliggende i Tønder by og har fungereret som ungdomsskolens klublokale. Ungdomsskolen er fraflyttet i september 2021.

Bygningen er opført i 1867. Ifølge BBR er det samlede bebyggede areal på 352 m², og det samlede erhvervsareal er på 575 m². Derudover er der en garage på 98 m². Bygningerne trænger til renovering. Grunden (matr. 484 Tønder ejerlav) er 1.051 m². Den offentlige ejendomsvurdering er 1,9 mio. kr., heraf grundværdi 199.700 kr.

Ifølge Kulturarvstyrelsen har [adresse] Karaktererne 1-3 regnes for en høj værdi, 4-6 for middel værdi og 7-9 for lav værdi. Bygningerne med værdierne 2-4 er de bygninger, som i kraft af deres arkitektur, kulturhistorie og håndværksmæssige udførelse er fremtrædende eksempler inden for deres slags.

Ejendommen er omfattet af lokalplan 051-610, hvor anvendelsen fastlægges til offentlige formål, herunder offentlig og privat service, boliger, liberale erhverv, p-pladser samt ferie- og fritidsformål som f.eks. hotel og vandrerhjem. Der må ikke etableres detailhandel i området.

Der har i udbudsperioden ikke været nogen bud på ejendommen.

### Sagsfremstilling

Der er efter udbudsfristens udløb indkommet et bud på 250.000 kr. Forvaltningen har afslået buddet, da det er under mindsteprisen på 995.000 kr.

Kommunen skal ifølge udbudsbekendtgørelsen sælge ejendommen til markedsprisen. Da der ikke er kommet bud i løbet af det halve år ejendommen har været til salg, kan det være en indikator på, at de 2 tidligere vurderinger har været for høje. For at finde lejet for den rigtige mindstepris kan ejendommen udbydes offentligt til salg uden en mindstepris. Ved bud uden mindstepris skal Økonomiudvalget og Kommunalbestyrelsen efter udbudsperioden behandle de indkomne bud og beslutte et evt. salg.

Det er forvaltningens vurdering, at salgsprisen for ejendommen ikke afspejler markedet. Dette skal ses i forhold til bygningens stand sammenholdt med det lave bud, som er indkommet efter udbudsperioden, som er væsentligt under mindsteprisen. Der har været få fremvisninger i udbudsperioden. Tilbagemelding fra mægler er, at ejendommen er et omfattende renoveringsprojekt.

Forvaltningen vurderer, at det ikke kun er salgsprisen, der er et parameter, men også at finde en køber, som vil investere i ejendommen og renovere den. Et salg af bygningen vil også være med til at bevare gadeforløbet og byens helhed. Dette fremfor at kommunen på sigt skal afholde udgifter til en nedrivning af bygningen. Det vurderes, at en udgift til nedrivning er 1.000 kr. pr. m², i alt 352.000 kr. ekskl. moms.

Det foreslås derfor, at ejendommen udbydes offentligt igen uden mindstepris med projekt og en udbudsperiode på 4 uger.

### Økonomi

Udgifter til salg vurderes at være 75.000 kr. En evt. salgsindtægt kendes ikke.

Ved et salg vil Tønder Kommune få en årlig driftsbesparelse på ca. 42.000 årligt.

### Lovgrundlag

Udbudsbekendtgørelsen, [adresse], Kommunalfuldmagtsreglerne og lokalplan 051-610.

### Direktøren for Teknik, Klima og Beskæftigelse indstiller,

at [adresse] udbydes offentligt i 4 uger uden mindstepris med projekt, og

at indstillingen videresendes til Kommunalbestyrelsen.

Beslutning fra Økonomiudvalget, 24. marts 2022, pkt. 26:

Indstillingen anbefales.

### Beslutning

Indstillingen godkendt.